**Ministru kabineta noteikumu projekta "Grozījumi Ministru kabineta 2015. gada 25. augusta noteikumos Nr. 485 "Noteikumi par darbības programmas "Izaugsme un nodarbinātība" 2.10. prioritārā virziena "Tehniskā palīdzība "Eiropas Sociālā fonda atbalsts Kohēzijas politikas fondu ieviešanai un vadībai"", 2.11. prioritārā virziena "Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai"" un 2.12. prioritārā virziena "Tehniskā palīdzība "Kohēzijas fonda atbalsts Kohēzijas politikas fondu ieviešanai un vadībai"" projektu iesniegumu atlases pirmo kārtu" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 25. augusta noteikumos Nr. 485 ”Noteikumi par darbības programmas “Izaugsme un nodarbinātība" 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu” (turpmāk – MK noteikumu projekts) izstrādāts pēc Finanšu ministrijas iniciatīvas saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 1. janvārī ir uzsākta tehniskās palīdzības (turpmāk – TP) 1. kārtas specifisko atbalsta mērķu (turpmāk – SAM) īstenošana.10.1.1. atbalsta mērķa “Palielināt Kohēzijas politikas fondu izvērtēšanas kapacitāti” ietvaros tiek īstenots viens TP projekts Nr. 10.1.1.0/15/TP/001 “Kohēzijas politikas fondu izvērtēšanas nodrošināšana un kapacitātes palielināšana Latvijā ES fondu 2014. – 2020. gada plānošanas periodā” (turpmāk – projekts), kur projekta iesniedzējs un finansējuma saņēmējs ir Finanšu ministrija.Projekta vispārējais mērķis ir Eiropa Savienības struktūrfondu un Kohēzijas fonda (turpmāk – ES fondi) izvērtēšanas nodrošināšana 2014. - 2020. gada plānošanas periodā un izvērtēšanas kapacitātes paaugstināšana ES fondu vadībā iesaistītajās institūcijās, lai nodrošinātu izmaksu un rezultātu ziņā maksimāli efektīvu un sekmīgu ES fondu ieviešanu 2014. – 2020. gada plānošanas periodā un uz rezultātiem orientētu ES fondu ieguldījumu veikšanu Latvijas tautsaimniecībā un sabiedrībā. Lai nodrošinātu izmaksu un rezultātu ziņā maksimāli efektīvu un sekmīgu ES fondu ieviešanu 2014. – 2020. gada plānošanas periodā un uz rezultātiem orientētu ES fondu ieguldījumus, plānots veikt vairākus izvērtēšanas pasākumus, kas skar visu ES fondu ieviešanas sistēmu, prioritāro virzienu ieviešanu un ar to saistītās problēmas, stratēģiska rakstura izvērtējumus par nozaru politikām, to savstarpējo mijiedarbību, kā arī analizēt jautājumus, kas aktuāli ES fondu projektu ieviešanas periodā.Lai nodrošinātu projekta mērķa un plānoto uzraudzības rādītāju sasniegšanu, ir nepieciešams pagarināt projekta īstenošanas termiņu līdz 2019. gada 31. decembrim, jo apmaksa par 2018. gada otrajā pusē veiktajiem iepirkumiem izvērtēšanas nodrošināšanai, ievērojot Publisko iepirkumu likuma prasības un izvērtējumu veikšanai paredzamo laika periodu (vidēji 9 mēneši), var tikt veikta 2019.gadā, kad tiek izpildīti visi līgumā ar izpildītāju iekļautie nosacījumi.Ministru kabineta noteikumu projekts paredz:1. precizēt TP MK noteikumu 6. punktu - 6. punktā paredzēts izdalīt atsevišķi katra TP SAM īstenošanas laika periodu, t.sk., plānots papildināt TP MK noteikumus ar jaunu 6.1 punktu, kurā iekļaut informāciju par pieejamo kopējo finansējuma rezervi.
2. precizēt TP MK noteikumu 9. punktu - 9. punktā izdalīts katra TP SAM īstenošanas laika periods un tam maksimāli pieejamais finansējuma apmērs.
3. precizēt TP MK noteikumu 12.2 apakšpunktu. Ņemot vērā, ka tiek precizēts 10.1.1. atbalsta mērķa “Palielināt Kohēzijas politikas fondu izvērtēšanas kapacitāti” īstenošanas termiņš līdz 2019. gada 31. decembrim, atbilstoši nepieciešams precizēt uzraudzības radītāju plānotās vērtības izpildes termiņu.
4. precizēt TP MK noteikumu 52. punktu – atbilstoši veiktajiem precizējumiem TP SAM īstenošanas termiņos, nepieciešams precizēt attiecināmo izmaksu attiecināmības periodu.
5. Precizēt TP MK noteikumu pielikuma nosaukumu, kas nosaka TP projektu iesniegumu atlases pirmajai kārtai maksimāli pieejamo finansējuma apmēru un īstenošanas termiņu.
 |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | ES fondu 2014. – 2020. gada plānošanas periodā liela uzmanību veltīta izvērtēšanas procesa papildinātībai ar pārējiem ES fondu ieguldījumu īstenošanas cikla posmiem (ieviešanu, uzraudzību, plānošanu). Atbilstoši spēkā esošām ES Konsultatīvās izvērtēšanas darba grupas (turpmāk – KIDG) procedūrām, ikgadējos izvērtēšanas plānos izvērtējumi tiek iekļauti tikai tad, ja nozares ministrija skaidri definējusi nepieciešamību izvērtējuma veikšanai, kā arī pamatojusi, kāda būs iegūto izvērtējuma rezultātu turpmākā pielietojamība, ko savukārt turpmākā gaitā uzrauga gan KIDG, gan Finanšu ministrija, nodrošinot izvērtējumu ieteikumu plāna uzraudzību un aktualizāciju. Vairumā gadījumu 2016., 2017. un 2018. gada ikgadējos izvērtēšanas plānos tiek iekļauti ES fondu ieguldījumu 2007. – 2013. gada plānošanas perioda noslēguma ietekmes izvērtējumi par veiktajām ES fondu investīcijām konkrētās nozarēs. Minēto izvērtējumu veikšana, ņemot vērā gan veikto investīciju ieguldījumu laika periodu, gan īstenoto projektu skaitu, gan papildinātību ar citiem atbalsta instrumentiem, gan apkopojamo un pētāmo datu apjomu un analīzes tvērumu, ir laikietilpīgs process (vidēji izvērtējuma veikšanai nepieciešami 9 mēneši).2018. gada ikgadējā izvērtēšanas plāna projektā ir iekļauti seši izvērtējumi. Finanšu ministrija, ievērojot Publisko iepirkumu likuma prasības, nodrošinās iepirkuma dokumentācijas izstrādi, iepirkuma veikšanu, līguma slēgšanu ar izpildītāju, izvērtējuma procesa kvalitātes regulāru uzraudzību un gala nodevumu pieņemšanu. Ņemot vērā, ka nav racionāli gan no cilvēkresursu noslodzes, gan no izvērtēšanas/pētniecības tirgus piesātinātības viedokļa visus plānotos izvērtējumu iepirkumus īstenot 2018. gada pirmajos divos mēnešos, nepieciešama projekta 1. kārtas izdevumu attiecināmības termiņa pagarināšana, kas nodrošinās vienmērīgu un kvalitatīvu 2018. gada ikgadējā izvērtēšanas plāna izpildi.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās valsts pārvaldes iestādes. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta regulējums nemaina ES fondu vadībā iesaistīto institūciju un tehniskās palīdzības saņēmēju tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts attiecas tikai uz ES fondu vadībā iesaistītajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē nebija nepieciešama. |
| 3. | Sabiedrības līdzdalības rezultāti | Sabiedrības līdzdalība MK noteikumu projekta izstrādē nebija nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēk-resursiem. | MK noteikumu projekts tiks realizēts esošo cilvēkresursu un funkciju ietvaros.Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav. |

Finanšu ministre D.Reizniece-Ozola

Edgars Zandbergs, 67 095 532

Edgars.Zandbergs@fm.gov.lv